ג'בונטה גרין

**ג'בונטה גרין** (באנגלית: **Javonte Green**; נולד ב-23 ביולי 1993) הוא כדורסלן אמריקאי-מונטנגרי המשחק בעמדות הקלע והסמול פורוורד בדטרויט פיסטונס מליגת ה-NBA.

## קריירת מכללות
גרין שיחק כדורסל מכללות במדי אוניברסיטת רדפורד. בעונתו הראשונה נבחר לחמישיית הפרשמנים באזור הביג סאות' ב-2012 לאחר שהעמיד ממוצעים של 10.2 נקודות, 6.7 ריבאונדים ו-1.4 חטיפות למשחק, כ פתח בכל המשחקים בחמישייה ונבחר לחמישיית העונה השנייה באזור לאחר שהוביל את ההיילנדרס עם 14.6 נקודות ו-8.1 ריבאונדים למשחק. בעונת ה שלו נבחר לחמישייה הראשונה של הביג סאות' לאחר שהעמיד ממוצעים של 16.9 נקודות, 8.1 ריבאונדים ו-1.9 חטיפות למשחק וקבע שיא מכללה בחטיפות לעונה אחת, 68. כ העמיד גרין ממוצעים של 15.4 נקודות, 9 ריבאונדים ו-1.9 חטיפות ונבחר שנית לחמישייה הראשונה של האזור, וכן נבחר לשחקן ההגנה של השנה. גרין סיים את קריירת המכללות שלו כשיאן הקריירה של רדפורד בריבאונדים (1,064), חטיפות (245) ומשחקים ששיחק (133) ושני בכל הזמנים בנקודות, עם 1,911. ב-2019 נבחר לקבוצת העשור השני של המאה ה-21 באזור הביג סאות', וב-28 בנובמבר 2021 מספר 2 שלבש הוצא לגמלאות על ידי המכללה.

## קריירה מקצועית
### מרין פייקסגלגו (2015–2016)
לאחר שלא נבחר בדראפט ה-NBA 2015 חתם גרין במרין פייקסגלגו מהליגה הספרדית השלישית, LEB Plata. בעונתו המקצועית הראשונה הוא העמיד ממוצעים של 18 נקודות, 6.7 ריבאונדים ו-2.2 חטיפות למשחק ונבחר ל-MVP של הליגה.

### פלקנסטרו טריאסטה (2016–2018)
ב-11 ביולי 2016 חתם גרין בפלקנסטרו טריאסטה מהסרייה א'2, הליגה השנייה באיטליה. במהלך עונת 2016/17 העמיד ממוצעים של 15.6 נקודות, 5.5 ריבאונדים ו-2.4 חטיפות ב-45 משחקים, ובעונה הבאה העלה את ממוצעיו ל-18.1 נקודות, 7.1 ריבאונדים, 1.4 אסיסטים ו-2.3 חטיפות (מקום ראשון בליגה). בתום העונה זומן גרין על ידי פיניקס סאנס לליגת הקיץ של ה-NBA.

### רטיופארם אולם (2018–2019)
ב-25 ביולי 2018 חתם גרין ברטיופארם אולם מהבונדסליגה הגרמנית והיורוקאפ לעונת , וב-51 משחקים בכל המסגרות העמיד ממוצעים של 13.8 נקודות, 4.7 ריבאונדים, 1.6 אסיסטים ו-2.3 חטיפות למשחק.

### בוסטון סלטיקס (2019–2021)
ב-2019 שיחק גרין במדי בוסטון סלטיקס בליגת הקיץ, ולאחר שבחמשת המשחקים העמיד ממוצעים של 10.8 נקודות, 4.8 ריבאונדים, 2.8 אסיסטים ו-1.8 חטיפות הוחתם על חוזה בקבוצה. לאחר שהרשים במשחקי ההכנה הוא נבחר לסגל הסופי של הסלטיקס לעונת , וב-25 באוקטובר ערך את הופעת הבכורה שלו ב-NBA כששיחק בחמש השניות האחרונות של המחצית הראשונה בניצחון 112–106 על טורונטו ראפטורס. והפך לבוגר רדפורד הראשון ששיחק בליגה. ב-7 בנובמבר 2019 קלע את הנקודות הראשונות שלו בליגה מול שארלוט הורנטס, כשסיים את המשחק עם 12 נקודות ב-5 מ-9 מהשדה בניצחון 108–87, וב-3 בפברואר 2020 פתח לראשונה בחמישייה מול אטלנטה הוקס, כשלקח 3 ריבאונדים עם אסיסט אחד ללא נקודות ב-18 דקות משחק.

### שיקגו בולס (2021–2023)
ב-25 במרץ 2021 הועבר גרין לשיקגו בולס בטרייד שבו היו מעורבות שלוש קבוצות - הבולס, הסלטיקס ווושינגטון ויזארדס. הוא שיחק בקבוצה עד תום חוזהו בסיום עונת .

### סנטה קרוז ווריורס (2023–2024)
ב-16 באוקטובר 2023 חתם גרין בגולדן סטייט ווריורס, אך שוחרר שלושה ימים לאחר מכן. ב-30 באוקטובר חתם בקבוצת ליגת הפיתוח של גולדן סטייט, סנטה קרוז ווריורס.

### שיקגו בולס (2024–)
ב-23 במרץ 2024 חתם גרין בשיקגו בולס על חוזה לעשרה ימים, וב-4 באפריל הוחתם עד לסיום עונת . למחרת רשם דאבל דאבל ושיאי קריירה של 25 נקודות ו-13 ריבאונדים בניצחון 108–100 על ניו יורק ניקס.

## קריירה בנבחרת הלאומית
גרין מחזיק באזרחות כפולה, של ארצות הברית ומונטנגרו. הוא ערך את הופעת הבכורה שלו בנבחרת מונטנגרו בכדורסל ב-2017 במסגרת מוקדמות גביע העולם בכדורסל 2019, והעמיד ממוצעים של 11 נקודות, 4.5 ריבאונדים וארבע חטיפות בשני משחקים.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

*פרופיל, באתרפיב"א

## הערות שוליים

קטגוריה:אמריקאים ילידי וירג'יניה
קטגוריה:שחקני NBA שלא נבחרו בדראפט
קטגוריה:כדורסלני רטיופארם אולם
קטגוריה:כדורסלני שיקגו בולס
קטגוריה:כדורסלני בוסטון סלטיקס
קטגוריה:וירג'יניה: כדורסלנים
קטגוריה:כדורסלנים אפרו-אמריקאים
קטגוריה:כדורסלנים מונטנגרים
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת רדפורד
קטגוריה:ספורטאים אמריקאים בספרד
קטגוריה:ספורטאים אמריקאים בגרמניה
קטגוריה:ספורטאים אמריקאים באיטליה
קטגוריה:כדורסלני נבחרת מונטנגרו
קטגוריה:כדורסלני סנטה קרוז ווריורס
קטגוריה:אמריקאים שנולדו ב-1993